छात्रों ने फोटोग्राफी तकनीक की बारीकियों को जाना
जमशेदपुर | कोल्हानयूनिवर्सिटी (केयू) की ट्रेनिंग एवं प्लेसमेंट सेल की ओर से मंगलवार को करीम सिटी कॉलेज के मास कम्युनिकेशन विभाग में कैनन के सहयोग से विद्यार्थियों के कौशल विकास के लिए फोटोग्राफी कार्यशाला का आयोजन किया गया। कार्यक्रम की शुरुआत यूनिवर्सिटी की ट्रेनिंग एवं प्लेसमेंट अधिकारी और करीम सिटी कॉलेज के मास कम्युनिकेशन की विभागाध्यक्ष डाॅ नेहा तिवारी के स्वागत भाषण से हुई। कोलकाता से आए अनुभवी और राष्ट्रीय फोटोग्राफर नूर आलम ने विद्यार्थियों को फोटोग्राफी तकनीकी की बारीकियों की जानकारी दी। सेल के अध्यक्ष डाॅ रंजीत कुमार सिंह ने इसे कौशल विकास की ओर से सकारात्मक पहल बताया। सेल प्रभारी पीके सिंह ने शीघ्र ही ऐसी कार्यशाला चाईबासा के विद्यार्थियों के लिए भी आयोजित करने की बात कही। मौके पर करीम सिटी कॉलेज के प्रिंसिपल मोहम्मद जकारिया, राजेश श्रीवास्तव, शुभो भट्टाचार्य और विभाग से डोयल दत्ता, साजिद परवेज शाहज़ेब आदि उपस्थित थे।
hin_Deva hin_Deva